Beskryf you troudag: Ons troudag was die wonderlikste dag van ons lewe. Dit was die mees fantastiese geseende dag ooit. Daar was die atmosfeer wat ons nie vir ander kan beskryf nie, daar was liefde en die Heilige gees wat ons omvou het. Die lekkerste was om in die kerk in te stap en te weet ek trou met my sielsgenoot, en beste maaitjie. Ek het van die eerste weke af geweet ek wil met Deric trou, en die dag toe dit uiteindelik gebeur het was 'n droom wat waar geword het.. Om daar voor in die kerk te staan en ons vows vir mekaar te sê, en toe as Meneer en Mevrou Steyn voorgestel te word was seker die beste oomblik van ons lewe. Om te weet ek het met die wonderlikste man op aarde getrou, iemand wat my lief het onvoorwaardelik iemand wat my altyd sal ondersteun. Iemand wat my laat lag en wat net die beste vir my wil he. Ek sal enigiets in die wêreld aanpak as ek vir Deric aan my sy het. Deric het my nader aan die Here gebing, en ons verhouding het begin na ons mekaar weer in die kerk raak geloop het. Ek glo hy was vir my gestuur, en daar is ‘n rede vir alles. En ek glo ons huwelik sal altyd gesëen wees as God die middelpunt van ons verhouding is Die hele troue was pragtig gewees. Die saal is so mooi op gedoen met rose gold en peach versierings, en rose.Toe ons daar in stap het dit my asem weg geslaan... Dit was soos om in 'n sprokieswereld in te stap. Ek het trane in my oë gekry en hoendervleis, dit was die mooiste ding wat ek in lang tyd gesien het, en dat dit alles vir ons was het my skoon emosioneel gemaak.. Ons het die aand vreeslik geniet saam met ons vriende en familie. Ons eerste dan op (EK sal ) was so lekker gewees, ek het soos 'n Prinses gevoel wat met haar prins dans.. Die snaakste deel van die aand was seker toe ek die honeymoon kamer se sleutel in die deur afbreek 1uur die oggend.. Daar was nie 'n spaar sleutel nie.. Gelukkig het Deric die vorige aand klippies teen die ruit gegooi dat ek die venster moet oopmaak sodat hy kon nag sê vir die laaste keer as mej van der Merwe. So, toe moes ons die trou aand deur die venster klim (gelukkig het ek hom nie weer die Vrydag aand gesluit nie) Dit was omtrent 'n geterg gewees die volgende oggend by die onbytsaal dat die bruid so haastig was sy breuk die sleutel :) As ek ons dag in een woord moes beskryf sou ek sê asemrowend .. Pragtig die mooiste wonderlikste emosionele en gesëende dag ooit!! Die Steyn’s